Makocha wa Klabu ya Simba Sven Vandenbroeck na msaidizi wake Seleman Matola wapo katika hali nzuri bana. Leo ikiwa ni siku moja baada ya mabigwa hao watetezi kuchukua pointi tatu kibabe kutoka kwa Mtibwa Sugar kwa kipigo cha goli 3 bila picha zao zimeonekana wakicheka pamoja. Awali kulikuwa na uvumi kuwa walimu hao wawili hawamingo yaani hawapo katika mahusiano mazuri kiasi cha kuwagawa wachezaji kitendo kilichosababisha ufanisi usioridhisha wa klabu. Madai hayo inaonekana yalikuwa na ukweli ndani yake maana leo Klabu hiyo imeposti picha za kutosha zikionyesha wawili hao wakiruhi pamoja wakati wa mazoezi ya timu hiyo. Picha hizo ziliambatana na ujumbe ulioandikwa kuwa “Mambo mazuri yanaanzia hapa” kauli inayoonyesha kuwa saivi mambo ni shwari kati yao.   Mambo mazuri yanaanzia hapa 😊💪🏽 #NguvuMoja A post shared by  Simba Sports Club (@simbasctanzania) on Feb 12, 2020 at 7:12am PST 